Ukubuka Okwezwe | I-Phaphama! ka-February 2013ULIMI ISpanishi Isi-Albania Isi-Amharic Isi-Arabhu Isi-Armenia Isi-Efik Isi-Estonia Isi-Ewe Isi-Iceland Isi-Igbo Isi-Iloko Isi-Indonesia Isi-Ukraine IsiBhunu IsiBulgaria IsiCebuano IsiChewa IsiCroatia IsiCzech IsiDanishi IsiDashi IsiFiji IsiFinishi IsiFulentshi IsiGeorgia IsiGreki IsiHiligaynon IsiHungary IsiJalimane IsiJapane IsiKinyarwanda IsiKirghiz IsiKorea IsiLatvia IsiLingala IsiLithuania IsiMacedonia IsiMalagasy IsiMyanmar IsiNgisi IsiNorway IsiNtaliyane IsiPangasinan IsiPedi IsiPolishi IsiPutukezi IsiRashiya IsiRomania IsiSerbia IsiSerbia (SesiRoma) IsiShayina SesiMandarin (Esenziwe Lula) IsiShayina SesiMandarin (Sezinhlamvu Zakudala) IsiShona IsiSinhala IsiSlovak IsiSlovenia IsiSuthu (SaseLesotho) IsiSwahili IsiSwidi IsiTagalog IsiTahiti IsiThai IsiTigrinya IsiTonga IsiTsonga IsiTswana IsiTurkey IsiTwi IsiVietnam IsiXhosa IsiYoruba IsiZuluIzingane “ezizalwe zinokukhubazeka okwakungabonakala lapho zihlolwa zisesesiswini sikanina” azisenakukwazi ukumangalela iziphathimandla “ngokukhubazeka kwazo,” kubika i-Haaretz.com. Nokho, abazali bangalifaka icala “ngokuzala ingane ekhubazekile” ukuze bathole isinxephezelo ngenxa “yezindleko ezinkulu zokukhulisa umntwana okhubazekile nokuhlangabezana nezidingo [zakhe] ukuphila kwakhe konke.”E-Australia, imibhangqwana engu-8 kweyishumi iyakipita ngaphambi kokuba ishade.Izibalo ezikhishwe uMnyango Wezempilo waseGreece zibonisa ukuthi lande ngamaphesenti angu-40 inani labantu abazibulala phakathi nezinyanga ezinhlanu zokuqala ngo-2011, uma kuqhathaniswa nenani lesikhathi esifanayo ngo-2010. Lokhu kwanda kwaqondana nokuqala kwezinkinga zokuwa komnotho kwamuva.Ngokombiko we-Natural Resources Defense Council, ukudla okungaba amaphesenti angu-40 ezweni lonke kuyasaphazwa. Ngokwesibonelo, kulinganiselwa ukuthi ukudla okusanhlamvu okungamaphesenti angu-7 kugcina kungavunwanga, kuthi ukudla okungamaphesenti angu-17 kwasezitolo zokudlela kugcine kungadliwanga kanti imikhaya ilahla ukudla okungamaphesenti angu-25 kulokho esuke ikuthengile.Muva nje eMadagascar, kutholakale unwabu okuyilona oluncane kakhulu emhlabeni. Njengoba lezi zilwanyana ezinsundu zikhula zibe amamilimitha angu-29, ezinye zazo zingahlala naphezu kozipho. Ngenxa yokusongelwa kwendawo ezihlala kuyo, kungenzeka lezi zilwanyana zisengozini yokuqothulwa.
